14. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 65486 της 23/31 Μαΐου 1972  (ΦΕΚ Β΄ 381) Περί συμπληρώσεως της υπ’ αριθ. 34641/1972 αποφάσεως περί ρυθμίσεως θεμάτων εξετάσεων φοιτητών της Φυσικομαθηματικής Σχολής του Πανεπιστημίου Θεσσαλονίκης. ΄Εχοντες υπ’ όψει: 1)Τας διατάξεις της παρ. 5 της υπ’ αριθ. 107/1962 Πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ/τος υπ’ αριθ. 4263/1962 (ΦΕΚ 187 Α΄) «περί κυρώσεως της υπ’ αριθ. 107/1962 Π.Υ.Σ. «περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων», 2)Την υπ’ αριθ. 34641/12.5.1972 ημετέραν απόφασιν «περί ρυθμίσεως θεμάτων εξετάσεων φοιτητών της Φυσικομαθηματικής Σχολής του Πανεπιστημίου Θεσσαλονίκης», 3)την πρότασιν της Φυσικομαθηματικής Σχολής του Πανεπιστημίου Θεσσαλονίκης (συνεδρία αυτής από 8.5.1972) και της Συγκλήτου του αυτού Πανεπιστημίου (συνεδρία αυτής από 18.5.1972), αποφασίζομεν: Συμπληρούντες την υπ’ αριθ. 34641/12.5.1972 (ΦΕΚ 358/Β΄/19.5.72) ημετέραν απόφασιν «περί ρυθμίσεως θεμάτων εξετάσεων φοιτητών της Φυσικομαθηματικής Σχολής του Αριστοτελείου Πανεπιστημίου Θεσσαλονίκης», καθορίζομεν τα κάτωθι: Εξετασθέντα πτυχιακά μαθήματα Άρθρ.1.-1.Τεταρτοετείς φοιτηταί μέχρι και του ακαδημαϊκού έτους 1970 – 71 απαλλάσσονται εκ των πτυχιακών εξετάσεων μαθημάτων, εφ’ ων εξητάσθησαν ούτοι επιτυχώς κατά τας τμηματικάς εξετάσεις του Πρώτου, Δευτέρου και Τρίτου ετών σπουδών. Η επιτευχθείσα βαθμολογία επί των μαθημάτων τούτων θεωρείται ως πτυχιακή τοιαύτη. 2.Φοιτηταί επιθυμούντες την βελτίωσιν της ως άνω βαθμολογίας επιτρέπεται, όπως προσέρχωνται εις εφ’ άπαξ εξέτασιν επί των αντιστοίχων μαθημάτων. Εις περίπτωσιν καθ’ ην ο βαθμός της τοιαύτης επανεξετάσεως είναι ελάσσων του αρχικώς κτηθέντος κατά τας οικείας τμηματικάς εξετάσεις, λαμβάνεται υπ’ όψιν ο μείζων βαθμός της τμηματικής εξετάσεως επί των ως άνω μαθημάτων. 3.Φοιτηταί της ως άνω περιπτώσεως, προσερχόμενοι εις πτυχιακάς εξετάσεις μαθημάτων, εφ’ ων, κατά τας διατάξεις του άρθρ. 3 του υπ’ αριθ. 90/1962 Β.Δ/τος, προβλέπεται γραπτή και προφορική εξέτασις, εξετάζονται εφ’ εξής άπαξ, είτε γραπτώς είτε προφορικώς. Παραμένει, ισχύουσα η υπό του ως άνω Β.Δ/τος προβλεπομένη πρακτική εξέτασις δι ας περιπτώσεις απαιτείται αύτη. Προκειμένου περί περιπτώσεων φοιτητών εξετασθέντων ήδη γραπτώς και προφορικώς, κατά τον υπολογισμόν του βαθμού πτυχίου των, λαμβάνεται υπ’ όψιν ο μέσος όρος της επιτευχθείσης προφορικής και γραπτής βαθμολογίας επί του αυτού μαθήματος. 4.Εάν ο αριθμός των επί πτυχίω μαθημάτων είναι μείζων των 6 και μετά την αφαίρεσιν των μαθημάτων δι’ α ελήφθη υπ’ όψιν κατά την ως άνω παρ. 1 η βαθμολογία των τμηματικών εξετάσεων, η πτυχιακή εξέτασις περιορίζεται εις 6 τουλάχιστον εκ των πτυχιακών μαθημάτων, επιλεγομένων υπό του φοιτητού. Μεταφορά μαθημάτων Άρθρ.2.-Φοιτηταί, εγγραφέντες κατά το ακαδημαϊκόν   έτος   1970 – 1971   εις   το   Τρίτον  έτος (Αντί των σελ. 529.(δ) – 530,03 Σελ. 529 (ε) Σχολή Θετικών Επιστημών Παν/μίου Θεσ/νίκης 31.Ε.ι.14 σπουδών και οφείλοντες την εξέτασιν τριών μαθημάτων επί πλέον του μαθήματος της ξένης γλώσσης, προάγονται κατ’ εξαίρεσιν, δια το ακαδημαϊκόν έτος 1971 – 1972, εις το Τέταρτον έτος σπουδών, μεταφέροντες την εξέτασιν των ως άνω μαθημάτων. Η παρούσα δημοσιευθήτω δια της Εφημερίδος της Κυβερνήσεως. 